OpenLLM-France/wikimedia huggingface dataset:
# Heriotza Nilo ibaian

Heriotza Nilo ibaian (Death on the Nile, ingelesez) Agatha Christiek idatzitako eleberria da. 1937an argitaratu zen Erresuma Batuan. Euskarazko itzulpena 2006an argitaratu zen.

## Argumentua

Oharra: Atal honek istorio osoa edo amaiera argitzen du.
Nilo ibaitik doan Karnak ontzian neska ezkonberri eta aberats bat hilik agertzen da. Geroago, bi hilketa gehiago gertatuko dira. Hercule Poirot ontzi horretan dago eta bera arduratuko da hilketen ikerketaz.

## Pertsonaiak
### Karnak ontzikoak

* Linnet Doyle (ezkondu baino lehen, Linnet Ridgeway): neska gazte ingelesa, oso aberatsa. Simon Doylekin ezkontzen da. Bere eztei-bidaian dagoenean, tiroz hilda agertzen da ontziko bere logelan.
* Simon Doyle: Linnet Ridgewayren senarra. Linnetek administratzaile lanak egiteko kontratatzen du, baina laster ezkontzen dira. Jacqueline de Belleforten senargaia izan zen.
* Jacqueline de Bellefort: Linneten adiskidea eta Simon Doyleren emaztegaia. Berak konbentzitzen du Linnet, Simon Doyle kontratatzeko.
* Louise Bourget: Linneten neskamea.
* Salome Otterbourne: eleberrigile entzutetsua, nahiz eta bere garai onenak pasata egon. Rosalie alabarekin bidaiatzen da.
* Rosalie Otterbourne: Salomeren alaba.
* Allerton andrea: Andre prestua. Tim semearekin bidaiatzen da.
* Tim Allerton: Zeregin askorik gabeko mutila. Allerton andrearen semea.
* Andrew Pennington: Linnetek Estatu Batuetan dituen ondasunen administratzale amerikarra.
* Marie Van Schuyler: Andre aristokrata. Bere lehengusinarekin eta erizain batekin bidaiatzen da.
* Cornelia Robson: Van Schuyler andrearen lehengusina gaztea.
* Bowers andereñoa: Van Schuyler andrearen erizaina.
* Ferguson jauna: ideia komunistak dituen gaztea.
* Guido Richetti: arkeologo italiarra.
* Jim Fanthorp: Abokatua. Linneten abokatu ingelesaren iloba.
* Carl Bessner: Mediku alemaniar (edo austriar) ospetsua.
* Hercule Poirot: Egipton zehar bidaiatzen den detektibe belgikarra.
* Race koronela: Hercule Poiroten aspaldiko laguna. Hiltzaile arrikutsu baten bila agertzen daKarnak ontzian.
* Fleetwood jauna: Karnak ontziko makinista bat.

### Ontzikoan ez daudenak

* Joanna Southwood: Linneten lagun bat eta Tim Allertonen lehengusina.
* William Carmichael: Linneten abokatu ingelesa. Jim Fanthorpen osaba.
* Lord Charles Windlesham: Linnetekin ezkondu nahi duen aristokrata.

## Zinema

* Heriotza Nilo Ibaian (1978, John Guillermin)

## Kanpo estekak

* Datuak: Q381756
* Multimedia: Death on the Nile / Q381756
# Henryk Wieniawski

Henryk Wieniawski (Lublin, 1835eko uztailaren 10a - Mosku, 1880ko martxoaren 31a) poloniar biolin-jotzailea eta musikagilea izan zen. XIX. mendeko biolin-jotzaile onenetako bat izan zen. Hamaika urte zituela lehen biolin-saria irabazi zuen Parisko kontserbatorioan. Kontzertu ugari eman zituen, eta ospetsu egin zen mundu osoan. 1851-1853. urteetan Errusian jo zuen, eta 1860-1872. urteetan tsarraren gorteko musikari izan zen San Petersburgon. 1872-1874. urteetan Estatu Batuetan eman zituen kontzertuak. Musika-lan erromantikoak idatzi zituen, besteak beste, mazurkak, polonesak eta biolinerako bi kontzertu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q272184
* Multimedia: Henryk Wieniawski / Q272184
# Henrymeyerita

Henrymeyerita]] =

## Ezaugarriak

Henrymeyerita elementu kimiko mineralaren formula kimikoa hau da: ${\ce {Ba(Ti4+7Fe^{2+})O16}}$. Sistema tetragonalaren arabera sortzen ditu kristalak. Mohs eskalaren arabera duen gogortasunaren balioa 5 - 6 da.

## Erreferentziak

* 1 2 (Ingelesez) «Henrymeyerite: Mineral information, data and localities.» www.mindat.org (Noiz kontsultatua: 12-05-2019).
# Henryk Neyman udal estadioa

Henryk Neyman udal estadioa edo Bulgariar kaleko estsdios, polonieraz: Stadion Miejski w Poznaniu edo Stadion przy ul.Bułgarskiej, Poloniako Krakovia hirian dagoen futbol estadio bat da. Wisła Kraków taldearen egoitza da.
1953ko maiatzean inauguratu zen eta 33.226 lagunentzako edukiera du.
* Datuak: Q727590
* Multimedia: Wisła Stadium / Q727590
# Henryk Siemiradzki

Henryk Hektor Siemiradzki (Novo Belgorod, 1843ko urriaren 24a - Strzałków, 1902ko abuztuaren 23a) poloniar margolaria izan zen.
Kharkiv inguruan jaio zen. Han akuartelatua zegoen bere aita militarra. Kharkiveko Unibertsitatean natur zientziak ikasi ondoren, San Petersburgora joan zen Arteen Akademia Inperialean pintura ikastera 1864tik 1870era. 1870etik 1871ra Karl von Pilotyren ikaslea izan zen Munichen. 1873an euskaltzain izendatu zuten San Petersburgon. 1876tik 1i79ra, Moskuko Kristo Salbatzailea katedraleko freskoetan lan egin zuen, eta, ondoren, Italian eman zuen ia bizitza sortzailea.
Arte akademiko monumentala egin zuen, bereziki antzinako mundu greko-erromatarreko eta Itun Berriko eszenak.

## Iruditegia

* Neronen zuziak, 1876, Kraków
* Neska edo pitxerra, 1878
* Ivan Kupalaren bezperako gaua, 1880s, Lviv
* Ezpata-dantza, 1881, Tretiakov Galeria
* Dirce kristaua, 1897, Varsovia
* Kristok Marta eta Mariarekin, 1886, Errusiar museoa
* Kutuna, 1880ko hamarkada, Nizhny Novgorod
* Kristo eta samariatarra, 1890, Lviv
* Frine Poseidonian Eleusisen, 1889, Errusiar museoa
* Juliusz Słowacki antzokirako oihala Krakovian
* Lviveko Opera antzoki eta balleterako oihala

## Kanpo estekak

* Datuak: Q192544
* Multimedia: Henryk Siemiradzki / Q192544
# Henryk Sienkiewicz

Henryk Adam Aleksander Pius Sienkiewicz (ˈxɛnrɨk ˈadam alɛˈksandɛr ˈpʲus ɕɛnˈkʲevʲit͡ʂ ahoskatua; Wola Okrzejska, Kongresuko Polonia, 1846ko maiatzaren 5a - Vevey, Suitza, 1916ko azaroaren 15a) poloniar idazlea izan zen. Prentsan hasi zen idazten. Estatu Batuetara bidaia bat egin ondoren, egonaldi haren inguruan Bidaia-Gutunak (1876-1878) idatzi zituen. Slowo egunkarian esku hartu zuen zuzendari gisa 1882tik aurrera, jarrera kontserbatzaileak aldezten zituela. Lehen Mundu Gerra hasi zenerako Poloniako literatura berriaren idazle gorentzat aitortua zen. Kontakizunaren alorrean, Ikatzez egindako zirriborroak (1880) obran laborari-bizitzaren berri mingotsa ematen zuen. Beste eleberri labur batzuk Ameriketako egonaldian oinarrituak dira: Itsasargi zaintzailea (1881), Sachem (1889). 1883tik aurrera eleberri historikoak moldatzeari ekin zion, XVII. mendeko Polonia gai hartzen duen trilogia batekin: Ogniem i mieczem (1884, Odolez eta burdinez); Potop (1886, Uholdea) eta Messire Wolodyjowski (1888, Wolodyjowski jauna). 1896an kristautasunaren lehen garaiak oroitarazten zituen Quo Vadis eleberriak, mundu osoan ezagutarazi zuen. Kryzacy (1900, Zaldun teutoiak) eleberrian berriro landu zuen Poloniako historia. 1905ean Literaturako Nobel saria eman zioten.

## Lanak
### Ipuinak

* Humoreski z teki Worszyłły (1872)
* Stary sługa (1876)
* Hania (1876)
* Selim Mirza (1877)
* Szkice węglem (1877)
* Komedia z pomyłek (1878)
* Janko Muzykant (1879)
** Euskaraz: Ianko ereslari. Itzultzailea: Martin Oiartzabal Oiartzabal. Euzko-gogoa, 1957
* Przez stepy (1879)
* Z pamiętnika poznańskiego nauczyciela (1880)
* Niewola tatarska (1880)
* Za chlebem (1880)
* Orso (1880)
* W krainie złota (1881)
* Latarnik (1881)
* Bartek Zwycięzca (1882)
* Jamioł (1882)
* Ta trzecia (1888)
* Sachem (1889)
* Wspomnienie z Maripozy (1889)
* Pójdźmy za Nim! (1892)
* Na jasnym brzegu (1897)

### Eleberriak

* Na marne (1872)
* Ogniem i mieczem (1884)
* Potop (1886)
* Pan Wołodyjowski (1888)
* Bez dogmatu (1891)
* Rodzina Połanieckich (1894)
* Quo vadis (1896)
* Krzyżacy (1900)
* Na polu chwały (1906)
* Wiry (1910)
* W pustyni i w puszczy (1911)
* Legiony (1914)

### Bestelakoak

* Listy z podróży do Ameryki (erreportajea, 1880)
* Listy z Afryki (erreportajea, 1890)
* Zagłoba swatem (antzezlana, 1900)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ «Henryk Sienkiewicz» Armiarma.eus (Noiz kontsultatua: 2024-05-12).
* ↑ Sienkiewicz, Henryk. «Ianko ereslari» Euzko-gogoa (Noiz kontsultatua: 2024-05-12).

## Kanpo estekak

* Datuak: Q41502
* Multimedia: Henryk Sienkiewicz / Q41502
# Henryk Szeryng

Henryk Bolesław Szeryng (Zelazowa Wola, Varsoviatik hurbil, Polonia, 1918ko irailaren 22a - Kassel, Alemania, 1988ko martxoaren 3a) poloniar biolin-jotzailea izan zen.

## Biografia

Txikitan hasi zen biolina jotzen. Hamar urte zituela, Bronislaw Hubermanek entzun zuen, eta Berlinera joateko aholkua eman zien gurasoei (1928-1932). Han Carl Flesch eta Willy Hessen ikasle izan zen.
1932an Szeryngen familiak Parisen hartu zuen bizilekua, eta Sorbonan jarraitu zituen ikasketak. Handik urtebetera eman zituen bere lehenengo kontzertuak.
1935ean Beethovenen Kontzertua jo zuen Varsovian, Bruno Walterren zuzendaritzapean. Parisko Kontserbatorioan Nadia Boulanger eta Jacques Thibaudekin lan egin zuen. Gerra hasi zenean, Poloniako gudarostean sartu zen boluntario, eta Poloniako lehen ministroaren interpretari jarri zuten (zortzi hizkuntza zekizkien).
1942an poloniar iheslari-talde bati Latinoamerikara joaten lagundu zion, eta lau mila lagunentzako lekua aurkitu behar izan zuen. Mexikon izugarrizko harrera ona izan zuen, eta gerra amaitu ondoren, bertara joatea erabaki zuen. 1946an han hartu zuen bizilekua. Hango unibertsitateko biolin-departamentua sortu zuen, eta mexikar hiritartasuna hartu zuen. Handik gutxira, Genevako Kontserbatorioko irakasle izendatu zuten, eta urtean bi hilabete han igarotzen zituen.
1956. urtetik aurrera, bira bat egin zuen Europan barrena, eta Mexikoko kultura-enbaxadore izendatu zuten. 1958an egin zuen debuta Estatu Batuetan. 1965ean Salzburgoko Jaialdira gonbidatu zuten, eta Mexikoko musika-ordezkari izendatu zuten UNESCOn. Hurrengo urtean, Mexikoko Kontserbatorioko ohorezko zuzendari izendatu zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q312825
* Multimedia: Henryk Szeryng / Q312825
# Henryville (Indiana)

Henryville Ameriketako Estatu Batuetako erroldak esleitutako leku bat da. Clark konderrian kokatuta dago, Indiana estatuan. 1.878 biztanle ditu, 7,382357 kilometro koadroko azaleran banatuta.

## Ikus, gainera

* Clark konderria

## Kanpo estekak

* Datuak: Q2745125
* Multimedia: Henryville, Indiana / Q2745125
# Henryville (Quebec)

Henryville Quebeceko udalerri bat da, Kanadan. Montérégie eskualdean kokatuta dago, eta horren barruan dagoen Le Haut-Richelieu konderriko eskualde udalerria da.. 2011ko zentsoaren arabera 1,464 biztanle zituen 64.92 kilometro koadroko azaleran.

## Kanpo estekak

* Datuak: Q742484
# Henschel

Henschel & Sohn (Henschel and Son) Kasselen kokatutako Alemaniako enpresa bat zen.
Georg Christian Carl Henschelek 1810ean sortu zuen fabrika Kasselen. Bere semeak, Carl Anton Henschelek, beste lantegi bat sortu zuen 1837an. 1848an konpainia lurrunezko lokomotorrak fabrikatzen hasi zen.
XX. mendean, Alemaniako lokomotorren ekoizle handiena bihurtu zen, kamioiak (1925–1974), tankeak, hegazkinak, armak, diesel motorrak, autobusak eta trolebusak fabrikatzeaz gain.

## Bigarren Mundu Gerra

1935 hasieran, Henschel Panzer I tankeak fabrikatzen hasi zen. Bigarren Mundu Gerran, 1939-1940an, Panzer III tankeen eskala handiko eraikuntza hasi zen eta Tiger I tankeena 1941ean hasi zen. Henschel Panzer VI Tigerren eraikitzaile nagusia izan zen. 1945ean, enpresak 8.000 langile baino gehiago zituen 12 orduko bi txandatan.
Henschel-en instalazioak aliatuen bonbardaketen helburu garrantzitsuenetako bat izan ziren eta ia suntsitu egin ziren.

## Gerraostea

Enpresak 1948an ekin zion berriro jarduerari. 1964an Rheinische Stahlwerke erosi eta Rheinstahl Henschel AG bihurtu zen, 1976an Thyssen Henschel, eta 1990ean ABB Henschel AG . 1996an konpainia ABB Daimler Benz Transportation Adtranz bihurtu zen eta 2002 inguruan Bombardierrek (Kanada) erosi zuen. Kasseleko fabrika oraindik existitzen da eta munduko lokomotorren fabrika handienetako bat da.

## Kanpo estekak

* Datuak: Q163580
* Multimedia: Henschel & Sohn / Q163580
# Henschleben

Henschleben Alemaniako udalerria da. Turingia estatuan dago, [[Sömmerda (barrutia)|Sömmerda]] barrutian. 2014an 362 biztanle zituen 7 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q556454
* Multimedia: Henschleben / Q556454
# Herri hustu

Herri hustua despopulatzearen edo hondamendi baten ondorioz gaur egun batere biztanlerik ez duen herri edo herrixka bat da. Egoera horretara iristeko arrazoi zehatza askotarikoak izan daitezke: bertako jarduera ekonomikoen porrota, gobernuak edo agintariek agindutako hustutzea, goseteak, izurriteak, lurrikarak, gerrak, istripu nuklearrak eta abar.
Hiri mamu kontzeptuak biztanlerik gabe baina egoera onean geratu den herri hustuari egiten dio erreferentzia.
Euskal Herrian herri hustuen adibide ospetsuena Otxate, Berrozi, Itoitz edota Eunate lirateke. Gehiago daude, hala ere: Adantsa, Beroitz, Isu, Lareki, Mugeta, Orradre, Urbikain...

## Ikus, gainera

* Hiri mamu

## Kanpo estekak

* Datuak: Q350895
* Multimedia: Abandoned villages / Q350895
# Herri honen erraietan

Herri honen erraietan Manex Erdozaintzi-Etxart euskal idazlearen olerki-liburua da (Maiatz, 1985). 1974. urtean idatzitako olerki luzea da, Euskal Herriaz eta euskal langilegoaz mintzo dena. Umore eta ironia handiz, idazleak bidaia alegoriko batera gonbidatzen gaitu Euskal Herri zaharraren erraietan barna.
1982an argitaratu zen lehen aldiz, separata gisa, Maiatz literatura aldizkari hasi berrian. 1994an, Maiatz argitaletxeak berrargitaratu egin zuen beste bi olerki-lanekin batera: Bizitza pilpirak, Nafarroari poema irekia, Herri honen erraietan (Maiatz, 1994).

## Kanpo lotura

* Herri honen erraietan Erdozaintziren webgunean

## Kanpo estekak

* Datuak: Q12259078
# Herri iritzi

Herri iritzi edo iritzi publikoa gizarteak edo norbanakoak gertakari sozialeekiko duen joera edo lehentasuna da, joera hau benetazkoa edo norbaitek ala zerbaitek bultzatua izan daitekelarik.
Herri iritzia gaur egun politika harremanak deitzen zaienetan kontzeptu nagusi izan da. Azterketa ugariren ondoren iritzi publikoa gauza edo elementu askok batera osatzen dutela ondorioztatu da, baina, era berean, elementu haietako bakar batek ere ez du nagusitasun osoa bereganatzen. etan La opinión pública ha sido el concepto dominante en lo que ahora parece referirse a la comunicación política. Gainera hedabide modernoek gaur egungo gizarte masifikatuan iritzi eremua ikuspegi berri batetik ikustera behartuarazi dute.
Bestalde, iritzi publikoak ikerketa eremu gisa ibilbide luzea duela ere kontutan hartu behar da, nahiz eta iritzi publikoa sarri demokraziarekin lotua izan ohi den, harekiko ezberdindu behar da. Hots, iritzi publikoak politika harremanen saileko sektore askoren arteko bat da.

## Herri iritzia azaltzeko moduak

Bide asko daude iritziak kaleratzeko:
* Protestak, zirkulazioa oztopatzea eta, orokorrean, manifestazioak
* Eraikinen eta lokalen okupazioa
* Lan geldialdiak lantegietan
* Piketeak
* Inkestak
* Erreferendum eta galdeketak
* Gutun irekiak eta iritzi artikuluak

## Ikus gainera

* Iritzi artikulu

## Kanpo estekak

* Datuak: Q17946
* Multimedia: Public opinion / Q17946
# Herri harresi

Herri harresia edo giza harresia herritarrek toki batean elkarren ondoan bilduta (elkarri helduta edo ez) egiten duten erresistentzia zibileko ekintza da. Horrela, toki horretan egonda (zutik, eserita, etzanda...), bidegabetzat jotzen duten zerbait gertatzea eragotzi nahi dute. Adibidez, herri harresia egin da 2013ko askeguneetan, Espainiako justizia administrazioak ETAren laguntzailetzat jotako talde politikoetako zenbait kide atxilotzea eragozteko; eta herri harresia egin zuten Irurtzungo (Nafarroa Garaia) Inasa enpresako langileek eta Sakanako herritarrek, 2013ko maiatzean, fabrika hartako makineria eraman ez zezaten.
Herri harresia oso erabilia izan da LIBRE! egitasmoaren barruan, ezker abertzalean egindako jardun politikoarengatik kondenatutakoei babesa emateko, eta haiek atxilotzearen bidegabekeria salatzeko.

## Ikus, gainera

* Eserialdi

## Erreferentziak

* ↑ «'Herri harresia'k Urtza Alkorta babestu du, Ondarroan», EITB.com, 2013-05-10.
* ↑ Martin VICIOSO: «Herri harresia altxa dute langileek Inasako makinaria eraman ez dezaten Irurtzunen», Argia, 2013-05-24.
* ↑ LIBRE!.

## Kanpo estekak

* Datuak: Q16517513
# Haggis

Haggis Eskoziako gastronomiako usadiozko jakia da, ziurrenik herrialde honetako platerik ezagunena.
Eskoziaz aparte, mundu zabalean ere aukitzen dira haggisak, beti ere eskoziarren kolonia handiak dauden tokietan, hala nola, Estatu Batuetan, Kanadan, Australian eta Zeelanda Berrian.

## Izena

Ingalaterran 1430 inguruan "hagws" eta "hagese" izenak dokumentatu badira ere, jaki eskoziarra kontsideratzen da. Robert Burns poeta eskoziarrak Address to a Haggis poesia idatzi zuen 1786an eta hor agertzen da gaur egungo izena lehen aldiz.
Urtarrilaren 25ean Burnsen afaria ospatzen da Eskozian eta bertan tipikoa da haggisak jatea.

## Prestaketa

Abereen gorputz atal ezberdinez (birika, gibela eta bihotza) eta tipula, olo irin, hainbat belar eta espezien nahasketa batez beteriko hestebeteak osatzen du. Ohitura legez, haggisa arbi-aza eta patata purez (neeps and tatties) lagundurik jan ohi da. Jakia sukaldatzeko erabiltzen diren abereen atalak bildots edo ardiarenak izan ohi dira.
Gaur egun haggis begetarianoa ere egiten da. Haragiaren ordez lekaleak (babarrunak, dilistak, ilarrak...), fruitu lehorrak, barazkiak eta txanpinoiak erabiltzen dira.

## Jatorria

Hainbat hipotesia aurkitzen dira haggisen jatorria azaltzeko.
Lehenengo hipotesiaren arabera Highland eskualdeko gizonek beren abereak Edinburgheko merkatuetara eramaten zituzten saltzera. Bidai luzea izan ohi zen Eskoziako haranetan barrena eta emazteek erraz eramateko jakiak prestatzen zizkieten, hau da, animalien gorpuzt atalak txikitzen zituzten eta ardien esteetan paketatzen zituzten.
Beste hipotesia baten arabera, jauntxoak abera haragitarako erosten zuenean haren langileei animalien erraiak ematen zizkieten aberea zatikatzearen ordain gisa.

## Txantxa

Eskoziarrek turistei txantxa bat egiten diete haggisaren inguruan. Eskoziako animalia txiki bat dela esaten dute, Haggis basatia. Haggis scoticus izen zientifikoa ere eman diote. Alde bateko hankak luzeagoak ditue, Eskoziako haranetako maldak erraz igo ahal izateko moldaera bat da. Ikerketa batek erakutsi du turista estatubatuarren herenak animalia dela sinesten duela.

## Erreferentziak

* ↑ (Ingelesez) «Scottish Food and Drink | Traditional Scottish Food | Scotland.org» Scotland (Noiz kontsultatua: 2022-01-07).
* ↑ (Ingelesez) «Burns Night & Burns Supper | Robert Burns» www.visitscotland.com (Noiz kontsultatua: 2022-01-07).
* ↑ (Ingelesez) «How to cook the perfect vegetarian haggis» the Guardian 2015-01-22 (Noiz kontsultatua: 2022-01-07).
* ↑ Dickie, AM; Cromarty, L; Paterson, C; Boyd, JS. (2002-05). «Applications of Ultrasound in the Reproductive Management of Dux Magnus Gentis Venteris Saginati» BMUS Bulletin 10 (2): 47–49. doi:10.1177/1742271x0201000208. ISSN 0966-1905. (Noiz kontsultatua: 2022-01-07).
* ↑ (Ingelesez) «US tourists believe haggis is an animal» the Guardian 2003-11-27 (Noiz kontsultatua: 2022-01-07).

## Kanpo estekak

* Alton Browneko Haggis errezeta (Ingelesez)
* Haggis Basatia sinistu (Ingelesez)
* How to cook the perfect Burns supper at scotland.org (Ingelesez)
* HAGGISa Ingalaterrako jakietan (Ingelesez)
* Datuak: Q209500
* Multimedia: Haggis / Q209500
# Hagia Sofia (Trabzon)

Hagia Sofia (grezieraz: Ἁγία Σοφία, "Jainkotiar Jakinduria"; turkieraz: Ayasofya) bizantziar aroko eliza da, Trebizondan (egungo Trabzonen) eraikia.
Manuel I.a Trebizondakoak 1238 eta 1263 artean Hagia Sofia eliza itsasertzean eta hiriaren erditik hiru kilometrotara eraiki zuen. Bera baino handiagoa den Konstantinoplako Hagia Sofia hartu zuen eredu.
Otomandar turkoek 1461ean hiria konkistatu zutenean, meskita bilakatu zen eta erabilera hori izan zuen 1964an museo izendatu zuten arte. 2013ko uztailean, berriro meskita bihurtu zuten.

## Erreferentziak

* ↑ Eastmond, Anthony. (2004). The Byzantine Empires in the Thirteenth Century. in: Art and Identity in Thirteenth-Century Byzantium: Hagia Sophia and the Empire of Trebizond. Burlington, VT: Ashgate, 1 or..
* ↑ Ontoso, Pedro. (2014/05/21). «¿Un muecín en Santa Sofía, símbolo de la cristiandad?» El Correo.

## Kanpo estekak

* Datuak: Q1568666
* Multimedia: Hagia Sophia, Trabzon / Q1568666
# Hagia Sofia (İznik)

Hagia Sofia (grezieraz: Ἁγία Σοφία, "Jainkotiar Jakinduria"; turkieraz: Ayasofya) bizantziar aroko eliza da, Nizean (egungo İzniken) eraikia.
Justiniano I.ak VI. mendean Hagia Sofia eliza hiriaren erdian eraiki zuen. Bera baino handiagoa den Konstantinoplako Hagia Sofia hartu zuen eredu eta bertan, 787an, Bizantzioko eztabaida ikonoklastaren amaieran, Nizeako II. kontzilioa egin zuten.
Otomandar turkoek 1337an hiria konkistatu zutenean, meskita bilakatu zen eta erabilera hori izan zuen 1935ean museo izendatu zuten arte. 2011ko azaroan, berriro meskita bihurtu zuten.

## Erreferentziak

* ↑ Pilgrimage to Turkey
* ↑ Hazlitt, Classical Gazetteer, "Nicæa"
* ↑ Ontoso, Pedro. (2014/05/21). «¿Un muecín en Santa Sofía, símbolo de la cristiandad?» El Correo.

## Kanpo estekak

* Datuak: Q4430013
* Multimedia: Hagia Sophia, Nicaea / Q4430013
# Hagfors udalerria

Hagfors Suediako udalerria da. Värmlandeko konderrian kokatua dago. 2000,15 km² ditu eta 11.804 biztanle ditu.

## Mugakideak

Honako udalerri hauekin egiten du muga:
Filipstad udalerria Karlstad udalerria Forshaga udalerria Munkfors udalerria Sunne udalerria Torsby udalerria Malung-Sälen udalerria

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q511407
* Multimedia: Hagfors Municipality / Q511407
# Haggertyita

Haggertyita oxido motako minerala da eta magnetoplumbite taldearen kidea da.

## Ezaugarriak

Haggertyita oxido mineralaren formula kimikoa hau da: ${\ce {BaFe^{2+}4Fe^{3+}2Ti5MgO19}}$. Sistema hexagonalaren arabera sortzen ditu kristalak. Mohs eskalaren arabera duen gogortasunaren balioa 5 da.

## Erreferentziak

* 1 2 (Ingelesez) «Haggertyite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3782402